สังคมข่าวหุ้น
ดัชนีหุ้นไทยปิดตลาด 1,726.67 จุด เพิ่มขึ้น 14.19 จุด มูลค่าการซื้อขาย 66,894 ล้านบาทตามแรงซื้อหุ้นบิ๊กแคปทั้ง “พลังงาน-แบงก์” วันนี้ตลาดหุ้นไทยต้องระวังแรงขายให้กรอบแนวรับ 1,720 จุด แนวต้าน 1,735 จุด...
17 ต.ค. 2560

เล็กเซียวหงส์
ดัชนีหุ้นไทยปิดตลาด 1,726.67 จุด เพิ่มขึ้น 14.19 จุด มูลค่าการซื้อขาย 66,894 ล้านบาทตามแรงซื้อหุ้นบิ๊กแคปทั้ง “พลังงาน-แบงก์” วันนี้ตลาดหุ้นไทยต้องระวังแรงขายให้กรอบแนวรับ 1,720 จุด แนวต้าน 1,735 จุด…
*…GL ท่าทางแขวนป้าย SP อีกยาวแน่..เพราะหนึ่งในคำกล่าวโทษ “มิทซึจิ โคโนชิตะ” ของก.ล.ต.นั่นคือ “ตกแต่งบัญชี GL” นั่นหมายถึงงบการเงิน GL งวดปี 2559 ต้องมีปัญหาไปด้วย ที่สำคัญแทนที่ GL จะชี้แจงกรณีผู้บริหารถูกกล่าวโทษต่อตลท.และนักลงทุน แต่กลับกลายเป็นว่าบริษัท เอ็ม ที มัลติมีเดีย จำกัด โดยบิ๊ก ย. บริษัทพีอาร์ผู้รับใช้ GL มาโดยตลอด ทำข่าวแจกให้สื่อมวลชนเนื้อหาเป็นการตอบโต้ก.ล.ต.ซะงั้น.!? ส่วนบรรดาแฟนคลับที่เคยออกมาปากดีปกป้อง GL หายเข้า กลีบเมฆกันไปเลยทีเดียว..ที่ฮือฮากระฉ่อนไปทั่วโซเชียลมีเดีย เมื่อมีเว็บไซต์ในชื่อ Anonymous Equity ออกมาให้ราคาหุ้น GL แค่ 2.77 บาท โอ้ว..ทั้งบาดใจและไม่ไว้หน้าคนติดหุ้น GL ซะเลย…
*…AJA ข่าวดีที่ออกมาผิดวัน..แจ้งร่วมทุนกับกลุ่มยนตรกิจและกรังด์ปรีซ์ จัดตั้งบริษัทใหม่เพื่อทำธุรกิจจำหน่ายรถยนต์ไฟฟ้า ติดตั้งสถานีชาร์จรถยนต์ไฟฟ้าภายใต้แบรนด์ BYD เบอร์ 1 ของโลก ถือเป็นโอกาสใหม่ของ AJA หลังผิดหวังกับ “ตู้เติมสบาย” มาก่อนหน้านี้..น่าสนใจตรงพันธมิตรทั้ง “ยนตรกิจ-กรังด์ปรีซ์” น่าจะทำให้การทำตลาด “รถ ยนต์ไฟฟ้า” ครั้งนี้ ดูมีอนาคตไม่น้อยทีเดียว…
*…SIRI มีข่าวดีทั้งผลดำเนินงานสดใส ยอดขายแรงจนต้องปรับเป้ายอดขายปีนี้ 40,000 ล้านบาท ที่สำคัญ SIRI-W2 ที่กำลังสิ้นสุดอายุ พ.ย.นี้ ล่าสุด “อภิชาติ จูตระกูล” ซีอีโอใหญ่ เตรียมเงิน 100 ล้านบาท เพื่อใช้สิทธิแปลง SIRI-W2 หลัง “วันจักร์ บุรณศิริ” ที่ใช้สิทธิแปลง SIRI-W2 ไปหมาดๆ 100 ล้านบาทเมื่อปลายเดือนก่อนขณะที่“เศรษฐา ทวีสิน” ส่งสัญญาณเตรียมแปลง SIRI-W2 ร่วมมูลค่า 1,000 ล้านบาท…
*… ATP30 ข่าวดีรับงานใหม่ 3 ราย “ปูนซีเมนต์นครหลวงและบริดจสโตน สเปเชียลตี้ไทร์ แมนูแฟคเจอริ่ง (ประเทศไทย)” พร้อมต่อสัญญากับ “บริดจสโตน ไทร์ แมนูแฟคเจอริ่ง (ประเทศไทย)” เตรียมสั่งรถเพิ่ม 18 คัน ให้บริการและรับรู้รายได้ตั้งแต่ไตรมาส 4/60 เป็นต้นไป พร้อมมั่นใจลูกค้าเก่า-ใหม่ต่อคิวใช้บริการต่อเนื่อง..อ้าว..น้ำขึ้นก็ให้รีบตักกันไป…*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น